Հալէպի Մխիթարեան Վարժարանը հիմնուած օրէն առ այսօր, անխախտ պահած է, Հայկական Տօնացոյցի աւանդական տօնակատարութիւնները։ 13 Փետրուարին «Բուն Բարեկենդան»ի եւ «Տեառնընդառաջ»ի զոյգ տօները մեծ խանդավառութեամբ նշուեցաւ վարժարանէս ներս, թէ ուսուցչական կազմի եւ թէ աշակերտութեան կողմէ։ Նախակրթարանի աշակերտներուն դիմայարդարումէն ետք (դաստիարակներուն կողմէ), բոլորը համախմբուեցան վարժարանին բակը։